પોલીસ સૂત્રોમાંથી મળતી વિગત પ્રમાણે વલભીપુરના નવાગામ-લોલિયાણા ગામે રહેતાં વશરામભાઈ નાનજીભાઈ મુછડિયા (ઉ. વ. ૪૮)એ વલભીપુર પોલીસમથકમાં નવાગામના દીપક કાનજીભાઈ કતપરા, ભરત પીઠાભાઈ કતપરા, પીઠા ડાયાભાઈ કતપરા, કાવા ડાયાભાઈ કતપરા, સંજય પીઠાભાઈ કતપરા, પીઠાભાઈનો દીકરો મળી છ શખસ વિરૃધ્ધ એવી ફરિયાદ નોંધાવી હતી કે, ગઈકાલે શનિવારે સાંજે લોલિયાણા ગામનો દીપક કાનજીભાઈ કતપરા તેની બાઈક પુરઝડપે લઈને નીકળતાં ફરિયાદી વશરામભાઈએ તેને ધીમે ચલાવવાનું કહેતાં આરોપી દીપકને નહિ ગમતાં તેની દાઝ રાખી ધારિયા વડે હુમલો કરી આરોપી દીપક કતપરાએ ફરિયાદીને ગંભીર ઈજા પહોંચાડી હતી.